CELEX: 62020CN0163
Language: ro
Date: 2020-04-16 00:00:00
Title: Cauza C-163/20: Cerere de decizie preliminară introdusă de Bundesfinanzgericht (Austria) la 16 aprilie 2020 – AZ/Finanzamt Hollabrunn Korneuburg Tulln

27.7.2020   
            
            
               RO
            
            
               Jurnalul Oficial al Uniunii Europene
            
            
               C 247/7
            
         
      Cerere de decizie preliminară introdusă de Bundesfinanzgericht (Austria) la 16 aprilie 2020 – AZ/Finanzamt Hollabrunn Korneuburg Tulln
      (Cauza C-163/20)
      (2020/C 247/11)
      Limba de procedură: germana
      
         Instanța de trimitere
      
      Bundesfinanzgericht
      
         Părțile din procedura principală
      
      
         Recurentă: AZ
      
         Autoritate pârâtă: Finanzamt Hollabrunn Korneuburg Tulln
      
         Întrebarea preliminară
      
      Articolul 18 și articolul 45 alineatul (1) TFUE, articolul 7 alineatele (1) și (2) din Regulamentul (UE) nr. 492/2011 (1), articolul 4, articolul 5 litera (b), articolul 7 și articolul 67 din Regulamentul (CE) nr. 883/2004 (2), precum și articolul 60 alineatul (1) a doua teză din Regulamentul (CE) nr. 987/2009 (3) trebuie să fie interpretate în sensul că se opun aplicării unei reglementări naționale care prevede că prestațiile familiale acordate pentru un copil care nu se află efectiv în permanență în statul membru care plătește prestațiile familiale, ci se află efectiv într-un alt stat membru al Uniunii Europene, într-un alt stat contractant al Acordului privind Spațiul Economic European sau în Elveția trebuie să fie ajustate pe baza nivelului comparativ al prețurilor publicat de Oficiul de Statistică al Uniunii Europene pentru statul respectiv, în raport cu statul membru care plătește prestațiile familiale?
      
         (1)  Regulamentul (UE) nr. 492/2011 al Parlamentului European și al Consiliului din 5 aprilie 2011 privind libera circulație a lucrătorilor în cadrul Uniunii (JO 2011, L 141, p. 1).
      
         (2)  Regulamentul (CE) nr. 883/2004 al Parlamentului European și al Consiliului din 29 aprilie 2004 privind coordonarea sistemelor de securitate socială (JO 2004, L 166, p. 1, Ediție specială, 05/vol. 7, p. 82).
      
         (3)  Regulamentul (CE) nr. 987/2009 al Parlamentului European și al Consiliului din 16 septembrie 2009 de stabilire a procedurii de punere în aplicare a Regulamentului (CE) nr. 883/2004 privind coordonarea sistemelor de securitate socială (JO 2009, L 284, p. 1).